**Күні:** 16.11.2020ж

**Өткізген:** әлеуметтік педагог Максимова Г.Т.

**Өткізу түрі:** дөңгелек үстел, ZOOM платформасымен

Қатысқандар: 9 «А», 10 «А» – сынып білім алушылары

**Тақырыбы: Құқықбұзушылыққа жол жоқ!**

**Мақсаты:** жан – жақты дамыған, адамгершілігі мол тұлға қалыптастыру . Қоғамның заңдары мен нормаларын орындауға, құқықтарын біліп, оны құрметтеуге тәрбиелеу.  
**Міндеттері:**   
- Жасөспірімнің өмір ағымында кездесетін қолайсыз жағдайлардың алдын – алу.  
- Құқық туралы білімін кеңейту.

**Педагог:**

Адам баласы туғаннан бастап мемлекеттің қарамағында қорғауда болады. Себебі ол осы мемлекеттің азаматы. Сендердің де әр қайсысылардың осы мемлекеттің азаматтарысыңдар. Ол дегеніміз әрқайсысымыздың құқықтарымыз бен міндеттеріміз бар екенін білдіреді. Ол туралы Конституцияда жазылған.

Конституцияда Қазақстан республикасында тұратын адамдардың құқықтары мен міндеттері жазылады. Осы заңға бағынатын, оны орындайтын адамдарды кімдер дейміз? /азаматтар/

Осы азамат деген ұғымға сендерде жатасыңдар.

* Ендеше, балаларға арналған олардың құқықтары мен міндеттерін анықтайтын арнайы құжат бар. Оның аты –**Конвенция**деп аталады.

**Конвенция –**арнайы бір мәселе жөніндегі мемлекеттердің өзара келісімі.

Бұл Конвенцияда Біріккен Ұлттар Ұйымына қатысатын бірнеше елдің өкілдері бірлесе отырып, осындай халықаралық шарт 1989 жылы 20-қарашада қабылданды.

Ол «Бала құқықтары туралы» Конвенция деп аталады. Ол Конвенция 53-баптан тұрады. Конвенцияның басты міндеті – 18 жасқа дейінгі тұлғалардың құқығын қорғау.

- Ендеше төмендегі сұрақтарға жауап берейік.

1.Жеке адамның құқығы дегеніміз не? Адамның мүддесін қанағаттандыруға бағытталған заң арқылы қорғалған тәртіптік шара.

2. Құқықтың қандай түрлерін білесіңдер? - Жеке (азаматтық) - Саяси - Экономикалық - Әлеуметтік - Мәдени т.б.

3. Адам құқығы қай уақыттан пайда болады? (Туылғаннан беріледі)

4. Оларды орындау үшін не қажет? (Міндеттерін орындау)

Балалардың пікірі тыңдалады.

Біз бүгін жасөспірімдердің мектептегі және мектептен тыс ережелері, құқық бұзушылықтары туралы айтамыз. Қазіргі кезде жасөспірімдер арасында құқық бұзушылық пен тәртіпсіздіктер белең алып бара жатыр.

* Қателік кімнен кетуде?
* Ата — анадан ба, мектептен бе, әлде қоғамнан ба?
* Мүмкін осы үш тараптың жауапкершілікті тең арқалай алмауынан болар…
* Ал сендер қалай ойлайсыңдар?

Балалардың пікірі тыңдалады.

Қоғам әрқашан тәртіпке негізделіп, арқа сүйеп қалыптасып, тіршілік етеді. Қоғамда тәртіп болмаса, ол құлдырайды, яғни, келешегі болмайды. Мұны адамдар ежелден-ақ жақсы түсінген. Сондықтан да қоғамда тәртіп орнатудың жолдарын қарастырған. Дегенмен де, керісінше қоғамдық тәртіпті бұзуға бейім азаматтар да аз болмаған. Осыдан келіп құқық бұзушылық орын ала бастады. Құқық бұзушылық — қоғам өміріне тән дерт. Адам баласы өмір сүрген ортада ол да әрқашан орын алады. Бұл шартты құбылыс. Құқық бұзушылық — заңды, оның қағидаларын құқықтық нормалар жүктеген міндеттерді бұзу, тыйым салынған әрекеттерді жасау. Ол адамдардың іс-әрекеті, қылығы, мінезі немесе әрекетсіздігімен сипатталады. Адам өзінің іс-әрекеті, қылығы арқылы басқа адамдармен, қоғаммен, мемлекетпен қарым-қатынасқа түседі. Заң бұзушылық адамның мінез-құлқы арқылы байқалады. Адамның ой - желісі заңмен реттелмейді. Бірақ қандай да болсын іс-әрекет, мінез-құлық, ойдың, сана-сезімнің қатысуынсыз жасалмайды. Олар ойдың елегінен өтіп, бақылауында болады. Ақылы дұрыс адамның іс-әрекеті ерік пен ойдың арқасында жүзеге асырылады. Демек, заңды бұзушылық қоғам мен жеке тұлғаларға зиян келтіретін және құқықтық нормаларға қарсы әрекет немесе әрекетсіздік болып табылады. — Әрекет — бұл құқық нормаларының іс-қимыл жасай отырып жүзеге асуы, ал әрекетсіздік құқық нормаларының талаптарын ешқандай іс-қимыл орындалмаса да бұзу арқылы орын алады.

* Жасөспірімдер арасында қылмыстық істердің көбею себептері неде деп ойлайсыңдар?
* Отбасындағы ахау тәрбие
* Отбасындағы материалдық әл – ауқат
* Жұмыссыздық
* Баланың бос уақытының шамадан тыс көп болуы
* Ата – ана тарапынан бақылаусыз қалуы
* Мінез – құлқының ауытқушылығы
* Рухани құлазуы
* Жасөспірімдер арасындағы қылмыстың алдын қалай алуға болады?
* Балалар жауаптары тыңдалады.

**Қорытынды:** Құқықтық тәрбие мен құқықтық жігерлі сана алдымен отбасынан басталады. Бүгінгі қоғамды дамыту үшін әрқайсысымыз құқықтық заңға құрметпен қарап, өз бойымызда құқықтық сана мен жігерді шыңдауымыз керектігін өмір көрсетіп отыр.